A filmet legelőször a 2015-ös cannes-i fesztiválon mutatták be, május 18-án. A hivatalos amerikai bemutatóra 2015. június 19-én került sor, míg Magyarországon egy héttel később, június 25-én mutatták be a mozikban. A kritikusok kimagaslóan pozitívan értékelték, főleg az eredeti ötlet és a komoly pszichológiai mondanivaló miatt, de hasonlóan méltatták Michael Giacchino zenéjét és a szinkronszínészek teljesítményét. A film világszerte 875 millió dollárt termelt, amivel 2015 hetedik legtöbb bevélt hozó mozifilmje volt. 2016-ban számos kritikusi díj mellett megkapta a legjobb animációs filmnek járó Oscar-díjat, Golden Globe-díjat, BAFTA-díjat, és Szaturnusz-díjat.